হ্যারি পটার (চলচ্চিত্র ধারাবাহিক)
হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
হ্যারি পটার অ্যান্ড দি অর্ডার অব দ্য ফিনিক্স
২০০৭ সালে, "হ্যারি পটার অ্যান্ড দ্য অর্ডার অফ দ্য ফিনিক্স" চলচ্চিত্রটি মুক্তি পায়। এটি পরিচালনা করেন ডেভিড ইয়েটস, প্রযোজনা করেন ডেভিড হেয়ম্যান এবং চিত্রনাট্য লেখেন মাইকেল গোল্ডেনবার্গ। এই চলচ্চিত্রের বাজেট ছিল ১৫০-২০০ মিলিয়ন মার্কিন ডলার। এবং এটি ব্যবসায়িকভাবে দারূণ সফল হয়। এটি সর্বমোট ৯৩৯ মিলিয়ন ডলার আয় করে। যা ২০০৭ সালের মুক্তিপ্রাপ্ত চলচ্চিত্রসমূহের মধ্যে দ্বিতীয় সর্বোচ্চ আয়কারী চলচ্চিত্র।